Viborger Samler, 1849-08-03
Horsens, den 30te Juli. For at gjøre de først hertil ankomne danske Tropper deres korte Ophold her saa behageligt som muligt, var i Løverdags Aftes foranstaltet Aftenspisning saavel for Officierer som Menige i Caroline=Amalielund. Smørrebrød og Drikkevarer a. var leveret af Byens Jndvaanere; Officiererne bleve beværtede i Salonen, Underofficierer og Menige paa den store Plads udenfor. Forsamlingen antog, ved den store Menneskemasse af Militaire og Civile, der var tilstæde, ved den herlige Stemning og Gemytlighed, der herskede, og endelig under det smukke Veir, Characteer af en sand Nationalfest. Der udbragtes, saavel i Pavillonen som udenfor, Skaaler for vor tappe, hæderkronede Armee", "for Kongen", "for Fædrelandet", "for vore Gutter tilsøes, "for Horsens Jndvaanere, &c., alle under rungende Hurraraab. Søofficiererne Holst og Wulff samt endeel Sømænd fra disses Kanonbaade, der ligge heri Havnen, toge ogsaa Deel i Festligheden. Det borgerlige Musikcorps musicerede og efter endt Spiisning blev der - da Mange af det smukke Kjøn (hvilket under Tydskernes lange Ophold her afholdt sig fra at komme i Carolinelund) vare nærværende - dandset saavel inde i Pavillonen som udenfor. J den ene Ende af Salen brændte et Transparent med Hs. Maj. Kongens Navnetræk og passende Jnskription, i den anden Ende hang, under en smuk Gruppe af røde og hvide Blomster, Kongens Portrait. Nogle preussiske Læger, der endnu opholde sig her, toge ogsaa Deel i Festeen; de beundrede i høi Grad den nationale Kjærlighed og Enthusiasme, hvormed de Danske omfatte og modtage deres Krigere. Først ved Midnatstid adskilte de Forsamlede sig, efterat Tiden paa den behageligste Maade, var hengledet under Dands og Musik, Drik og humoristiske Skaaler, ledsagede af Taler, Sange og Hurraraab, der gjenløde i den stille Nat og frydede Alle, især Byens Indbyggere, der saalænge have følt Luften og Livet trykkende og tungt ved Fjendens Nærværelse. – En Deel af Byen var denne Aften illumineret. – Jgaar Morges marscherede de iforgaars ankomne Tropper sydpaa; strax efter ankom de øvrige Compagnier af 1ste Jægerchor og 12te I. Bat.; de Første bleve indqvarterede her, de Sidste marscherede blot igjennem Byen. - Jgaar Aftes var i Klubben Foreningen foranstaltet et Bal for de sig herfor Øieblikket opholdende danske Officerer. (Hors. Av.) Riis=Skov, Aarhuus Jndvaaneres meest besøgte Sommer=Forlystelsested, frembyder paa flere Steder et bedrøveligt Syn. Navnlig er den efter Hs. kgl. Høihed Arveprinds Ferdinand opkaldte Plads ikke til at gjenkiende. Jkke alene Keglebanen og Dandsepladsen, men hele det af Træ opførte Beværtningsted er nedrevet og ødelagt; hvor Huset stod, findes kun Glasstumper af ituslagne Vinduesruder, og af det bagved liggende Kogehuus ere kun Ruinerne af en Skorsteen tilbage. Paa den smukke Plads ved Skovfogedhuset ere Grantræerne forhuggede, Græsset. nedtraadt, og halvraadent Halm ligger spredt rundt omkring. Ved Huset var bestandig en Vagt paa flere hundrede Mand, saa at det intet Under er, at Beboerne have mistet mangfoldige Ting af alt Slags Huusgeraad, blandt Andet have de mistet 6 Favne Bøgebrænde, som vare beregnede for den kommende Vinter. Paa flere Steder findes Levninger af en stor Mængde Barakker omspredte, og paa Kjøreveien udenfor Skoven ere saagodtsom alle Træerne paa den ene Side omhuggede og kastede over mod Søsiden, formodentlig for at man derfra ikke skulde kunne see de vagthavende eller arbeidende Soldater. (Aarh. Av.)